Diari Oficial de la Generalitat Valenciana


Sumari del DOGV 8868, del 28-07-2020 (2020/5943)

RESOLUCIÓ de 15 de juliol de 2020, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aprova la delimitació parcial de la via pecuària vereda de Montán a Cortes de Arenoso, a l'altura de les parcel·les 38 i 39 del polígon 12 del terme municipal de Montanejos, província de Castelló.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8868

Data del DOGV
:   28-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/5943


Data del document
:   15-07-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 15 de juliol de 2020, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aprova la delimitació parcial de la via pecuària vereda de Montán a Cortes de Arenoso, a l'altura de les parcel·les 38 i 39 del polígon 12 del terme municipal de Montanejos, província de Castelló. [2020/5943]  
  
Expedient: SOGF/775/2018  
Ref. DT: VP/066/2018  
Vist el procediment de la delimitació parcial de la via pecuària Vereda de Montán a Cortes de Arenoso, a l'altura de les parcel·les 38 i 39 del polígon 12 del terme municipal de Montanejos.  
  
Antecedents de fet  
Primer. La classificació de les vies pecuàries del terme municipal de Montanejos es va aprovar per Ordre de la Conselleria d'Agricultura i Pesca, de 3 d'abril de 1990, publicada en el DOGV núm. 1297, de 7 de maig de 1990. Segons el projecte de classificació, la Vereda de Montán a Cortes de Arenoso és la via pecuària núm. 2, amb una amplària legal de 20 m.  
En relació amb això, l'article 13.5 de la Llei 3/2014, d'11 de juliol, de la Generalitat, de vies pecuàries de la Comunitat Valenciana, estableix que «Amb caràcter previ al procediment de delimitació es realitzarà una actualització de la classificació amb cartografia que reflectisca la revisió del traçat longitudinal i de les amplàries reals»  
No obstant això, d'acord amb l'informe de viabilitat 29 de novembre de 2018 de l'instructor de l'expedient, «estudiats els antecedents que hi ha en el fons documental, no es considera necessari realitzar una actualització de la classificació tal com està previst en l'article citat».  
  
Segon. El motiu d'aquesta delimitació parcial és concretar la possible afecció a la precitada via pecuària de la declaració d'interés comunitari per a la implantació d'una activitat de càmping, bungalous i casa rural en sòl no urbanitzable, en la parcel·la 36 i part de la parcel·la 38 del polígon 12 de Montanejos.  
Tercer. Amb data de 19 de febrer de 2019, la Direcció General de Medi Natural i d'Avaluació Ambiental resol autoritzar l'inici de l'expedient de delimitació parcial de la via pecuària núm. 2, denominada Vereda de Montán a Cortes de Arenoso, a l'altura de les parcel·les 38 i 39 del polígon 12 del terme municipal de Montanejos, província de Castelló.  
  
Quart. Amb data 3 d'abril de 2019, la Direcció Territorial de Castelló sol·licita al Registre de la Propietat de Viver el certificat de domini i càrregues de les finques registrals afectades.  
Cinqué. El començament de les operacions de la delimitació s'estableix per al dia 28 de maig de 2019, a les 10.30 hores, a l'Ajuntament de Montanejos, i aquesta circumstància és objecte de la següent publicitat:  
  
- Anunci en el DOGV núm. 8528, de 12 d'abril de 2019. Correcció d'errades en el DOGV núm. 8534 de 24 d'abril de 2019.  
  
- Edicte a l'Ajuntament de Montanejos.  
- Notificació als interessats i comunicacions a organitzacions i col·lectius interessats.  
- Anunci en el BOE núm. 115 de 14 de maig de 2019 amb les notificacions infructuoses.  
- Edicte als Ajuntaments de Barcelona i Tavernes Blanques amb les notificacions infructuoses corresponents a cada municipi.  
Sisé. Amb data 31 de maig de 2019, el director territorial de Castelló nomena nou instructor del procediment.  
Seté. Amb data 7 d'agost de 2019, se sotmet a informació pública la proposta de delimitació, l'exposició de la qual al públic és anunciada en el Diari Oficial de la Generalitat Valenciana núm. 8608, de 7 d'agost de 2019, i s'estableix un termini d'un mes des de la publicació en el DOGV perquè els interessats pogueren interposar les al·legacions o reclamacions oportunes.  
Així mateix, es dona compliment al tràmit d'audiència establit en l'article 82.2 de la Llei 39/2015, d'1 d'octubre, del procediment administratiu comú de les administracions públiques, i es va informar a tots aquells confrontants i ocupants de la via pecuària del tràmit d'audiència del referit expedient, i se'ls va atorgar un termini de quinze dies per a al·legar i presentar tots els documents i les justificacions que estimen pertinents.  
Huité. Amb data 12 de novembre de 2019 es publica en el BOE núm. 272 l'anunci de notificació d'infructuosos en el tràmit d'audiència de delimitació.  
Nové. Dins del termini d'informació pública i del tràmit d'audiència del procediment, es presenten les al·legacions per part dels següents interessats:  
Amadeo Pascula Feliu  
Josefina Sandalinas Gil  
Les al·legacions formulades seran objecte de valoració en les consideracions jurídiques quarta de la present proposta de resolució.  
Deu. Amb data de 28 de gener de 2020, l'instructor del procediment informa:  
- Desfavorablement a totes les al·legacions presentades.  
- Favorablement a l'aprovació de la delimitació parcial de la via pecuària Vereda de Montán a Cortes de Arenoso, a l'altura de les parcel·les 38 i 39 del polígon 12 del terme municipal de Montanejos, d'acord amb la proposició de delimitació i plans que consten en l'expedient.  
  
- Favorablement que els límits de la via pecuària es duguen a l'administració cadastral, d'acord amb el que s'estableix en l'article 14.c del Reial decret legislatiu 1/2004, de 5 de març, pel qual s'aprova el text refós de la Llei del cadastre immobiliari  
- Favorablement per a comunicar a la Direcció General de Patrimoni aquesta resolució a l'efecte de la inscripció en el Registre de la Propietat del domini públic corresponent a l'àmbit delimitat, i caldrà procedir a la cancel·lació total o parcial de totes les inscripcions registrals que siguen contradictòries amb la delimitació. Així mateix, es traslladarà a la Direcció General de Patrimoni, la documentació necessària per a la constància de l'àmbit delimitat en l'Inventari General de Béns i Drets de la Generalitat.  
Onze. Amb data 29 de gener de 2020, el director territorial de Castelló d'aquesta Conselleria proposa l'aprovació de la delimitació en el mateix sentit que l'informe de l'instructor de l'expedient de 28 de gener de 2020.  
Dotze. Amb data 4 d'abril de 2020, el tècnic del Servei d'Ordenació i Gestió Forestal redacta informe favorable a l'aprovació de l'expedient de delimitació parcial.  
Tretze. Amb data 6 d'abril de 2020, el cap de Servei d'Ordenació i Gestió Forestal informa favorablement sobre l'aprovació de la delimitació parcial.  
Catorze. Amb data, el director general de Medi Natural i d'Avaluació Ambiental proposa l'aprovació de la delimitació parcial.  
  
Consideracions jurídiques  
Primera. La classificació de les vies pecuàries del terme municipal de Montanejos es va aprovar per Ordre de la Conselleria d'Agricultura i Pesca, de 3 d'abril de 1990, publicada en el DOGV núm. 1297, de 7 de maig de 1990. Segons el projecte de classificació, la Vereda de Montán a Cortes de Arenoso és la via pecuària núm. 2, amb una amplària legal de 20 m.  
Segona. Competeix a la Conselleria d'Agricultura, Desenvolupament Rural, Emergència Climàtica i Transició Ecològica de la Generalitat Valenciana, la resolució del procediment de delimitació, en virtut del que preceptua l'article 14.3 de la Llei 3/2014, d'11 de juliol, de vies pecuàries de la Comunitat Valenciana, el Decret 5/2019, de 16 de juny, del president de la Generalitat (DOGV 8572, 17.06.2019) i en el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat (DOGV 8590 /12.07.2019).  
Tercera. Al present acte administratiu és aplicable el q ue regula la Llei 3/1995, de vies pecuàries, de 23 de març; la Llei 3/2014, d'11 de juliol, de la Generalitat, de vies pecuàries de la Comunitat Valenciana; la Llei 39/2015, d'1 d'octubre, del procediment administratiu comú de les administracions públiques; la Llei 14/2003, de 10 d'abril, de patrimoni de la Generalitat, i altra normativa aplicable al cas.  
Quarta. Amb data 28 de gener de 2020, l'instructor de l'expedient va informar sobre les al·legacions formulades pels al·legants en la fase d'informació pública i tràmit d'audiència, i les va respondre i notificar mitjançant correu certificat amb justificant de recepció. A continuació, es transcriuen les al·legacions i respostes donades en el referit informe.  
  
«Amadeo Pascual Feliu presenta escrit en el qual manifesta que és propietari de les parcel·les 28 i 30 del polígon 11, acompanyat de documentació que n'acredita la titularitat.  
L'al·legant, si bé acredita ser titular de les parcel·les anteriorment citades, limítrofes amb la Vereda de Montán a Cortes de Arenoso, no és menys cert que les vies pecuàries són béns de domini públic i, per tant, gaudeixen de les característiques definidores de l'article 132 de la Constitució espanyola i que donada la seua adscripció a finalitats de caràcter públic, són inalienables, imprescriptibles i inembargables, per la qual cosa aquesta naturalesa demanial de la via pecuària delimitada preval davant de les inscripcions del Registre de la Propietat.  
En aquest sentit, l'article 8.3 de la Llei 3/1995, de 23 de març, de vies pecuàries, estableix: «La delimitació aprovada declara la possessió i titularitat demanial a favor de la comunitat autònoma, donant lloc a l'amollonament i sense que les inscripcions del Registre de la Propietat puguen prevaldre davant de la naturalesa demanial dels béns delimitats».  
L'article 8.4 determina: «La resolució d'aprovació de la delimitació serà títol suficient per a rectificar, en la forma i condicions que es determinen reglamentàriament, les situacions jurídiques registrals contradictòries amb la delimitació. Aquesta resolució seria títol suficient perquè la comunitat autònoma procedisca a la immatriculació dels béns de domini públic quan ho estime convenient».  
D'altra banda, en la proposició de delimitació objecte d'exposició pública en l'expedient de referència consta la llista d'intrusions i confrontants, on es constata que la parcel·la 28 del polígon 11 no resulta afectada i que la parcel·la 30 del mateix polígon figura com a intrusió número 5 en una superfície de 0,24 m².  
Josefina Sandalinas Gil presenta escrit en el qual al·lega que les construccions de la parcel·la 38 destinades a l'activitat de càmping resulten afectades per la delimitació esmentada i que «amb la finalitat de resoldre el problema de la delimitació (?) es proposa la cessió dels terrenys de la finca cadastral confrontant amb la via pecuària 28158Y732130928354PJ amb una superfície cadastral de 2.436 m² que compensa la superfície equivalent de via pecuària que discorre enfront de les parcel·les 38 i 39, estimada en 1.764 m², quantitat en la qual s'inclou la superfície construïda afectada per la vereda».  
Sobre aquest tema, cal assenyalar que la proposta formulada no es pot aplicar en un procediment de delimitació.  
L'article 14 de la Llei 3/2014, d'11 de juliol, de la Generalitat, de vies pecuàries de la Generalitat Valenciana, determina que la delimitació és l'acte administratiu que defineix els límits degudament georeferenciats de les vies pecuàries, de conformitat amb el que s'estableix en l'acte de classificació.  
L'objecte d'aquesta delimitació obeeix a la necessitat de determinar la ubicació exacta del domini púbic pecuari davant la possibilitat que l'activitat de càmping, bungalous i casa rural, que limiten a l'oest amb la Vereda de Montán a Cortes de Arenoso, puga afectar la superfície legal de la via pecuària.  
Per consegüent, la cessió de terrenys procedeix, una vegada finalitzada la delimitació, en un procediment de modificació de traçat per interés particular regulat en l'article 11 de la Llei 3/1995, de 23 de març, de vies pecuàries, en concordança amb l'article 19 de la Llei valenciana de vies pecuàries ja citada.  
En aquest sentit, l'article 19 de la Llei valenciana de vies pecuàries estableix: «Per raons d'interés públic i, excepcionalment i de forma motivada, per interés particular, prèvia o simultània afectació i desafectació, es podrà variar o desviar el traçat d'una via pecuària, sempre que s'assegure el manteniment de la integritat superficial, la idoneïtat dels itineraris i dels traçats i la continuïtat del trànsit ramader juntament amb la seua utilització per a les destinacions recollides en l'article 2 d'aquesta llei»  
  
Vistos els anteriors antecedents de fet i consideracions jurídiques resolc:  
  
Primer  
Desestimar les al·legacions presentades durant el tràmit d'informació pública i tràmit d'audiència, sobre la base de la consideració jurídica quarta.  
  
Segon  
Aprovar la delimitació parcial de la via pecuària Vereda de Montán a Cortes de Arenoso, a l'altura de les parcel·les 38 i 39 del polígon 12 del terme municipal de Montanejos, d'acord amb la proposició de delimitació i pla de proposta de delimitació de juliol de 2019, que consten en l'expedient i les característiques del qual són les següents:  
Denominació: Vereda de Montán a Cortes de Arenoso  
Amplària legal: 20 m  
Longitud partionada: 286,33 m  
Superfície partionada: 5.726,6 m²  
Nombre d'intrusions: 9  
Superfície total de les intrusions: 1.368,48 m²  
  
Tercer  
Donar trasllat a l'administració cadastral dels límits de la via pecuària, d'acord amb el que s'estableix en l'article 14.c del Reial decret legislatiu 1/2004, de 5 de març, pel qual s'aprova el text refós de la Llei del cadastre immobiliari.  
  
Quart  
Comunicar a la Direcció General de Patrimoni la resolució aprovatòria, a l'efecte de la inscripció en el Registre de la Propietat del domini públic corresponent a l'àmbit partionat, i caldrà procedir a la cancel·lació total o parcial de totes les inscripcions registrals que siguen contradictòries amb la delimitació. Així mateix, es traslladarà a la Direcció General de Patrimoni la documentació necessària per a la constància de l'àmbit partionat en l'Inventari General de Béns i Drets de la Generalitat.  
  
Cinqué  
Comunicar a la Direcció Territorial de Castelló la present resolució, per a la seua notificació per part d'aquesta administració, de la referida resolució aprovatòria als interessats en el present procediment.  
  
  
Sisé  
Iniciar la pràctica de l'amollonament parcial de la via pecuària Vereda de Montán a Cortes de Arenoso, a l'altura de les parcel·les 38 i 39 del polígon 12 del terme municipal de Montanejos, d'acord amb la proposició de delimitació i pla de proposta de partió de juliol de 2019, que consten en l'expedient.  
  
Contra la present resolució, que posa fi a la via administrativa, es podrà interposar recurs de reposició davant la consellera d'Agricultura, Desenvolupament Rural, Emergència Climàtica i Transició Ecològica, en el termini d'un mes, comptador des de l'endemà de la recepció de la present notificació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
Així mateix, es podrà interposar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà a la notificació o publicació d'aquesta, de conformitat amb el que estableixen els articles 46 i següents de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercitar qualsevol altre recurs que estimen oportú.  
  
València, 15 de juliol de 2020.- La consellera de d'Agricultura, Desenvolupament Rural, Emergència Climàtica i Transició Ecològica: Mirella Mollá Herrera.